CELEX: 62020CN0087
Language: sl
Date: 2020-02-19 00:00:00
Title: Zadeva C-87/20: Predlog za sprejetje predhodne odločbe, ki ga je vložilo Bundesfinanzhof (Nemčija) 19. februarja 2020 – Hauptzollamt B/XY

25.5.2020   
            
            
               SL
            
            
               Uradni list Evropske unije
            
            
               C 175/3
            
         
      Predlog za sprejetje predhodne odločbe, ki ga je vložilo Bundesfinanzhof (Nemčija) 19. februarja 2020 – Hauptzollamt B/XY
      (Zadeva C-87/20)
      (2020/C 175/03)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Vlagatelj revizije: Hauptzollamt B
      
         Nasprotna stranka v postopku z revizijo: XY
      
         Vprašanji za predhodno odločanje
      
      
                  1.
               
               
                  Ali je treba člen 57(5)(a) Uredbe št. 865/2006 (1) , v različici iz Uredbe št. 2015/870 razlagati tako, da je treba uvozniku, ki ima pri sebi skupno več kot 125 gramov (g) kaviarja jesetrovk (Acipenseriformes spp.) v posamično označenih posodah, in zanje ne predloži ne dokumenta za (ponovni) izvoz ne uvoznega dovoljenja, prepustiti količino do 125 g kaviarja, če uvoz ne služi nobenemu od namenov, navedenih v členu 57(1), prvi pododstavek, Uredbe št. 865/2006?
                  Če je odgovor na to vprašanje pritrdilen:
               
            
                  2.
               
               
                  Ali spadajo med osebne in gospodinjske predmete v smislu člena 7, točka 3, Uredbe št. 338/97 (2) osebki, ki so bili pripeljani v carinsko območje Unije tudi takrat, ko uvoznik ob prenosu izjavi, da želi te po prenosu podariti drugim osebam?
               
            
         (1)  Uredba Komisije (ES) št. 865/2006 z dne 4. maja 2006 z izvedbenimi določbami k Uredbi Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (UL 2006, L 166, str. 1).
      
         (2)  Uredba Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (UL 1997, L 61, str. 1).